Stadium Besbol Daejeon Hanbat

Stadium Besbol Daejeon Hanbat, juga dikenali sebagai Hanwha Life Eagles Park atas sebab penajaan, merupakan stadium besbol yang terletak di Daejeon, Korea Selatan. Stadium ini terletak di Kompleks Sukan Daejeon Hanbat bersama fasiliti sukan utama lain di Daejeon dan ia lebih digunakan sebagai gelanggang bagi pasukan KBO League, Hanwha Eagles.

Stadium yang dibina pada 1964 ini pernah sekali digelar "Meja Ping-Pong" kerana memiliki dimensi outfield terkecil berbanding stadium besbol lain yang terdapat di Korea Selatan. Namun begitu, stadium ini menjalani siri penaiktarafan besar-besaran dengan perluasan kapasiti dari musim sejuk 2011 sehingga musim bunga 2012 manakala outfield pula telah diperluaskan pada musim sejuk 2012. Setelah penaiktarafan, stadium ini memiliki dimensi outfield kedua terbesar di Korea Selatan pada masa itu dan mempunyai kapasiti tempat duduk sebanyak 13,000.

Dari tahun 1982 sehingga 1984, stadium ini merupakan gelanggang bagi pasukan OB Bears. Pada tahun 1986, pasukan Binggrae Eagles melakukan debut sebagai pasukan KBO ketujuh dan menggunakan stadium ini sebagai gelanggang permainan mereka.

Catatan 

Venue besbol di Korea Selatan
Stadium di Korea Selatan
Hanwha Eagles
Doosan Bears